To TopGunn-fans filmede, da han overfaldt 18-årig pige. Han er tiltalt for vold. Se episoden her

Se episoden i klippet herover artiklen

To unge TopGunn-fans har i et halvt år haft videooptagelser liggende på deres mobiltelefon, som viser, hvordan sangeren Oliver Gammelgaard Nielsen, alias TopGunn, går amok.

TopGunns offer står frem: - Jeg er stadig rystet

Efter at 19-årige Emilie i Ekstra Bladet i dag fortæller, hvordan hun blev udsat for en hårdhændet behandling af TopGunn en kold februar-morgen på et pizzaria i Aarhus, har de to fans rettet henvendelse til Ekstra Bladet med deres video.

- Vi kunne godt lide TopGunn inden. Vi kan ikke så godt li' ham mere, fortæller den ene fan til Ekstra Bladet. (De to fans ønsker at være anonyme, men Ekstra Bladet kender deres identitet, red.)

De to kvindelige fans var ligesom dengang 18-årige Emilie og TopGunn den 6. februar tidligt om morgenen på Åens Pizzaria i Aarhus.

- Vi ser, det er TopGunn, fortæller den ene fan og fortsætter:

- Vi står og tager mod til at tale med ham og kan se, han taler med nogle andre. (Emilie og hendes bror, red.)

TopGunn i retten for vold mod kvindelig fan

- Der er høj musik inde på pizzariaet, så vi kan ikke høre alt, hvad de siger, men jeg hører TopGunn sige, at hun (Emilie, red) ligner en fra 'Paradise Hotel', og det var sagt i en nedladende tone, fortæller den ene kvinde og siger, at hun og veninden opgav ævred med at opsøge TopGunn.

- Vi turde ikke gå derhen, når han talte så grimt til hende.

- Vi kan se, de begynder at skubbe. Jeg siger til min veninde, at hun skal filme, og så ser vi, han rykker hende (Emilie, red.) rundt, forklarer kvinden.

- Vi ser ikke, han slår hende, men vi filmer også bagefter, hvor han slår en af fyrene.

Hvorfor har I gemt videooptagelserne?

- Vi gjorde ikke noget ved det, for vi vidste ikke, om der blev en sag ud af det. Men vi gemte videoklippet på telefonen - ja fordi det var TopGunn, siger den nu tidligere fan af sangeren.

- Jeg er glad for, at de piger, der stod inde på pizzeriaet, fik filmet noget af episoden, siger Emilie.

- Og jeg håber, at han kan grine lige så meget af de videoer, som han grinte af artiklen i avisen, fortæller Emilie, der også først i dag er blevet bekendt med videoens eksistens.

Anklaget for vold: TopGunn griner

Tiltalt

Oliver Gammelgaard Nielsen er nu tiltalt for vold, og det er nu op til retten at dømme, om hans opførsel er strafbar.

Ekstra Bladet har gentagne gange rettet henvendelse til TopGunn og hans agent, Lea Apollo. De har ikke ønsket at kommentere sagen.

Emilie var 18 år, da hun havde et sammenstød med TopGunn. Den nu 19-årige pige skal snart møde den 25-årige sanger igen. Denne gang bliver det dog i en retssal, hvor han er tiltalt for at have slået hende med en knytnæve. Privatfoto